ZAPISNIK
30. sjednice Vijeća Mjesnog odbora Horvati, održane 31. listopada 2023. u sjedištu Vijeća Mjesnog odbora Horvati, Horvaćanski trg 2, Horvati, s početkom u 19,00 sati.



NAZOČNI: 

Članovi Vijeća: Siniša Babić, Vjekoslav Palijaš, Martin Širanović, Dubravko Herceg i Stjepan Mavračić.
Gosti: članovi Vijeća Gradske četvrti Brezovica Zdravko Harmicar i Zlatko Katulić, građanka Lidija Tišljar.


Predsjednik Vijeća, Vjekoslav Palijaš pozdravlja nazočne otvara sjednicu, utvrđuje da su na sjednici prisutni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku s 29. sjednice.
Siniša Babić zatražio je da se u zapisnik unese ograda za most na Mokricama jer to ne piše a govorilo se je o tome i o ogradi za Nabrežje.
Predsjednik zatvara raspravu i daje na glasanje zapisnik s 29. sjednice Vijeća Mjesnog odbora Horvati s napomenom za ogradu na Mokricama.
Jednoglasno (5 „za“), prihvaćen je zapisnik s 29. sjednice i dodatkom za Mokrice. 
Predsjednik otvara raspravu o dnevnome redu. 
Siniša Babić predlaže dodatnu točku Prometna problematika neoznačenih mostova u Horvatima.
Obzirom da nije bilo više prijedloga, daje na glasanje nadopunu dnevnoga reda.
Jednoglasno (5 „za“) prihvaća se dodatna točka. 
Predsjednik Vijeća daje na glasanje dnevni red. 
Jednoglasno (5 „za“) je usvojen dnevni red.

DNEVNI RED

1. [bookmark: _Hlk523472998]Prijedlog programa građenja komunalne infrastrukture na području grada Zagreba u 2024. – davanje mišljenja 
2. Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.
3. Zahtjev za korištenje prostora Lovro Paladinić
4. DVD Horvati – zamolba za pomoć 2. Kup Horvati
5. Hrvoje Herceg – zamolba za uređenje puta Herceški odvojak
6. Prometna problematika neoznačenih mostova u naselju Horvati
7. Pitanja, prijedlozi i obavijesti

Ad. 1. – Prijedlog programa građenja komunalne infrastrukture na području grada 
              Zagreba u 2024.

         Predsjednik Vijeća, konstatira da su članovi Vijeća primili Prijedlog u pisanom obliku. Otvara raspravu. Izrazio je nezadovoljstvo sa brojem akcija u koje su vezane uz samu Gradsku četvrt Brezovica i brojem akcija koje su vezane uz Mjesni odbor Horvati. Postavio je pitanje zašto nema plinofikacije i odvodnje.
Siniša Babić postavio je pitanje vezano uz akciju ulica Horvati od ulice Cerjani do kbr. 22, naime nije siguran gdje se to nalazi u Horvatima.
Dobio je odgovor da je to ulica koja se nalazi u Gornjim Trpucima a ne na području naselja Horvati.
Dubravko Herceg govorio je o akcijama koje se nalaze u programu. Naglasio je da ima jako puno prenesenih obveza koje se u građenju nalaze već nekoliko godina. Bilo bi jako dobro da se to napokon realizira jer onda bi se dosta dugogodišnjih problema uspjelo napraviti. Vezano uz nove akcije, mišljenja je da bi bilo dobro da ih ima još ali ako se sve koje se nalaze u programu naprave kroz iduću godinu biti će zadovoljan.  
Nakon rasprave, predsjednik Vijeća daje na glasovanje slijedeći zaključak.
Vijeće je jednoglasno (5 „za“) donijelo

  ZAKLJUČAK
o Prijedlogu programa građenja komunalne infrastrukture na području grada Zagreba u 2024. 

1. Vijeće Mjesnog odbora Horvati raspravljalo je o Prijedlogu programa građenja komunalne infrastrukture na području Grada Zagreba u 2024. 

2. Vijeće Mjesnog odbora Horvati daje pozitivno mišljenje na Prijedlog programa, ali nije zadovoljno sa udjelom akcija koje se odnose na Gradsku četvrt Brezovica i dinamikom realizacije Programa jer prenesene obveze koje su navedene za Horvate nisu još krenule u realizaciju. Sve to negativno utječe na Gradsku četvrt Brezovica i njenu opremljenosti komunalnom infrastrukturom kojom jako zaostaje za ostalim dijelovima Grada Zagreba pogotovo u plinofikaciji, javnoj rasvjeti i odvodnji. 

3. Ovaj se zaključak dostavlja Vijeću Gradske četvrti Brezovica na daljnje postupanje.

Ad. 2. – Program održavanja javnih prometnih površina, građevina i uređaja javne 
              namjene, javne rasvjete te izvanrednog održavanja nerazvrstanih cesta na 
              području Grada Zagreba u 2024.


Vjekoslav Palijaš otvorio je drugu točku dnevnoga reda, konstatira da su članovi dobili materijal u elektroničkom ali i na samoj sjednici. Otvorio je raspravu u kojoj su sudjelovali svi članovi Vijeća. Mišljenja je da je program održavanja izrazito nepovoljan za Mjesni odbor Horvate i Gradsku četvrt Brezovicu. Izrazito mala zastupljenost akcija vezanih za četvrt dok Horvata nema.
[bookmark: _GoBack]Dubravko Herceg raspravljao je o programu održavanja ali je napomenuo da je bilo traženo izjednačavanje sa stvarnim stanjem na terenu i upis cesta (Horvati, Komari, Slemenska, Palijaši, Šumska, Paladinići), naime ceste su uske treba ih proširiti kako bi se napokon stvorili uvjeti za autobusnu liniju. Naglasio je da je bila dogovorena i ugovorena geodetska snimka za te ulice ali nakon toga više nema nikakvih informacija da li je to gotovo. Zamolio je informaciju o tome. 
Svi članovi nastavljaju raspravu o programu, nisu zadovoljni s time što je samo nekoliko akcija u programu koje se tiču Gradske četvrti Brezovica.
	Nakon rasprave, predsjednik Vijeća daje na glasovanje slijedeći zaključak.
Vijeće je jednoglasno (5 „za“) donijelo
ZAKLJUČAK
o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

1. Vijeće Mjesnog odbora Horvati raspravljalo je o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

2. Vijeće Mjesnog odbora Horvati daje pozitivno mišljenje na Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024., ali upozorava da je udio akcija za Gradsku četvrt Brezovica trebao biti veći jer nema provedenih osnovnih uvjeta za život a to je odvodnja, voda, javna rasvjeta, asfalt i plinofikacija.

3. Ovaj se zaključak dostavlja Vijeću Gradske četvrti Brezovica na daljnje postupanje.

Ad. 3. - Zahtjev za korištenje prostora Lovro Paladinić


Vjekoslav Palijaš otvorio je treću točku dnevnoga reda, konstatira da su članovi dobili materijal. Otvorio je raspravu u kojoj su sudjelovali svi članovi Vijeća. Članovi Vijeća obavješteni su da će kod korištenja uz naplatu u izračun kvadrature ići i bina jer nije fizički odvojena od dvorane.
Član Vijeća Gradske četvrti Brezovica, Zlatko Katulić informirao je članove Vijeća Mjesnog odbora da je u pripremi novi Zaključak o korištenju prostora mjesne samouprave.     
 	Nakon rasprave, predsjednik Vijeća daje na glasovanje slijedeći zaključak.
Vijeće je jednoglasno (5 „za“) donijelo
Z A K LJ U Č A K 
o jednokratnom korištenju prostora mjesne samouprave Horvati


1. Lovro Paladinić, Slemenska cesta 19, 10436 Rakov potok, odobrava se jednokratno korištenje MO Horvati, dana 9. prosinca 2023. od 17:00 do 21:00 sati. 

2. Prostor iz točke 1. ovog zaključka, koristit će Lovro Paladinić, Slemenska cesta 19, 10436 Rakov potok, uz plaćanje naknade. 

3. Lovro Paladinić, Slemenska cesta 19, 10436 Rakov potok, obvezuje se postupati sa pažnjom dobrog gospodara u korištenju prostora. 

4. O jednokratnom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju, a u skladu sa ovim zaključkom.


Ad. 4. - DVD Horvati – zamolba za pomoć 2. Kup Horvati

	Vjekoslav Palijaš otvorio je četvrtu točku dnevnoga reda, konstatira da su članovi dobili materijal. Otvorio je raspravu u kojoj su sudjelovali svi članovi Vijeća. Članovi Vijeća raspravljali su i o datumu Mjesnog odbora koji je vezan uz datum prvog puta kada su se u povijesnim knjigama pojavili Horvati. 
Nakon rasprave, predsjednik Vijeća daje na glasovanje slijedeći zaključak.
Vijeće je jednoglasno (5 „za“) donijelo
  ZAKLJUČAK
o zamolbi Dobrovoljnog vatrogasnog društva Horvati 

1. Vijeće Mjesnog odbora Horvati raspravljalo je o zamolbi Dobrovoljnog vatrogasnog društva Horvati za pomoć pri organizaciji 2. Kupa Horvata. 

2. Vijeće Mjesnog odbora Horvati daje podršku za organiziranje 2. Kupa Horvata te predlaže Vijeću Gradske četvrti Brezovica da se za navedenu manifestaciju iz sredstava vezanih uz Plan potreba za aktivnostima, programima i projektima unapređenja kvalitete života građana osigura šator za 2. Kup Horvata. 

3. Ovaj se zaključak dostavlja Vijeću Gradske četvrti Brezovica na daljnje postupanje.


Ad. 5. - Hrvoje Herceg – zamolba za uređenje puta Herceški odvojak

Vjekoslav Palijaš otvorio je petu točku dnevnoga reda, konstatira da su članovi dobili materijal. Otvorio je raspravu u kojoj su sudjelovali svi članovi Vijeća. 
	Nakon rasprave, predsjednik Vijeća daje na glasovanje slijedeći zaključak.
Vijeće je jednoglasno (5 „za“) donijelo
ZAKLJUČAK
 o formiranju čestice za izlazni put Herceški odvojak k.č. 1547/1 ko Horvati

1. Vijeće Mjesnog odbora Horvati raspravljalo je o uređenju I formiranju k.č. 1547/1 ko Horvati.

2. Vijeće Mjesnog odbora Horvati u predlaže pokretanje postupka za formiranje puta na k.č. 1547/1 ko Horvati i pokretanje postupka za upis puta u registar nerazvrstanih cesta.

3. Ovaj se zaključak dostavlja Vijeću Gradske četvrti Brezovica na postupanje.






Ad. 6. – Prometna problematika neoznačenih mostova u naselju Horvati

Vjekoslav Palijaš otvorio je šestu točku dnevnoga reda, otvorio je raspravu u kojoj su sudjelovali svi članovi Vijeća. Podnesena je zamolba za postavljanje i označavanje prijelaza na cesti (kanal – mostić), koji nije označen a potrebno ga je označiti jer kada vozila dolaze sa brijega zbog klizave ceste dolazi do izlijetanja u kanal ili udara u betonski povišeni dio prijelaza.
Siniša Babić zatražio je i smatra da je hitno potrebno postaviti reflektirajuće signalne znakove s jedne i druge strane prijelaza preko kanala.
Svi ostali članovi smatraju da je zaista potrebno označiti znakovima prijelaz.
Nakon rasprave, predsjednik Vijeća daje na glasovanje slijedeći zaključak.
Vijeće je jednoglasno (5 „za“) donijelo
ZAKLJUČAK
 o postavljanju prometne signalizacije na potoku Bukovec u ulici Kozjanka

4. Vijeće Mjesnog odbora Horvati raspravljalo je o prometnoj sigurnosti u ulici Kozjanka i postavljanju signalizacije na potoku Bukovec.

5. Vijeće Mjesnog odbora Horvati u cilju što veće prometne sigurnosti u ulici Kozjanka na prijelazu iznad potoka Bukovec postavi reflektirajuća prometna signalizacija s jedne i druge strane prijelaza.

6. Ovaj se zaključak dostavlja Vijeću Gradske četvrti Brezovica na postupanje.


Ad. 7. - Pitanja, prijedlozi i obavijesti


Vjekoslav Palijaš otvorio je sedmu točku dnevnoga reda, otvorio je raspravu. Postavio je pitanje zašto nije bilo polaganje cvijeća na spomeniku povodom Vukovara i dana branitelja predsjednika. Do sada je bila praksa da dolaze položiti cvijeće i zapaliti svijeću te odati počast poginulima. Vjekoslav Palijaš zatražio je objašnjenje zašto se bankine po naselju ne rade, najlošija je situacija s ulicom Horvati kojoj se bankina nije radila gotovo četiri godine a kroz nju prolazi autobus ZET-a. Zatražio je odgovor zašto je košnja u Horvatima loše odrađena, neke ulice u Horvatima nisu niti jednom pokošene. Zatražio je odgovor vezan uz čišćenje nogostupa, hitno je potrebno očistiti ulice Širanovići i Horvati osim što su pune lišća ima po rubovima trave i korova te sipine.
Dubravko Herceg mišljenja je da bi se nogostupi barem jednom u godini trebali očistiti i to baš u ovo zimsko vrijeme kada na nogostupe koji prolaze kroz dijelove gdje je šuma padne lišće. 
Vjekoslav Palijaš traži odgovor zašto se ne čiste grabe na području Horvata, sada je loše stanje u više ulica a u Pipić bregu i Širanovićima su zatrpani odvodi, cijevi i same grabe. Postavljeno je pitanje za Paladiniće zašto su u prijedlozima za program građenja zar to nije moglo ići kroz Plan komunalnih aktivnosti obzirom da je dužina 60 metara.
Stjepan Mavračić zatražio je postupanje komunalnog redara i inspekcije za zaštitu okoliša vezano uz navažanje i deponiranje smeća u šumu.
Martin Širanović zatražio je hitno čišćenje grabe u ulici Širanovići od kbr. 11 do ulice Horvati.
Stjepan Mavračić obavijestio je da ne radi lampa javne rasvjete na željezničkoj stanici u ulici Horvati.
Vjekoslav Palijaš, obzirom da se više nitko nije javio za riječ, zatvara točku i završava se sjednica. 

Sjednica je trajala do 21,41 sati

KLASA: 024-08/23-003/2324
URBROJ: 251-13-11-8/004-23-2
Horvati, 28. studenoga 2023.

Zapisnik sastavio:
Vjekoslav Palijaš
Predsjednik
Vijeća Mjesnog odbora 
Horvati

 Vjekoslav Palijaš






Izviješće o glasanju na sjednici:


	Članovi Vijeća
	Točka 1.
	Točka 2.
	Točka 3.
	Točka 4. 
	Točka 5. 
	Točka 6. 
	Točka 7. 

	SINIŠA BABIĆ

	MARTIN ŠIRANOVIĆ

